|  |  |
| --- | --- |
| ujmegye | Hajdú-Bihar Vármegye ÖnkormányzatánakKözgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Integrált Területi Programja 2021-2027 című dokumentum módosítása |
| **Készítette:** | Czapp Zsuzsa |
| **Mellékletek:** | * Közigazgatási és Területfejlesztési Minisztérium Területfejlesztési Operatív Programok Irányító Hatóság Stratégiai Tervezési és Értékelési Főosztályának visszajelzése a dokumentumra vonatkozóan

(Előterjesztés melléklete)* Integrált Területi Program szöveges dokumentuma (Határozati javaslat 1. melléklete)
* Integrált Területi Program táblázatai

(Határozati javaslat 2. melléklete)* TKR szempontrendszer

(Határozati javaslat 3. melléklete) |

**Tisztelt Közgyűlés!**

Hajdú-Bihar Vármegye Önkormányzata Közgyűlése a 2/2021. (VII. 9.) határozatával fogadta el a „Hajdú-Bihar megye Integrált Területi Programja 2021-2027” című dokumentumot (továbbiakban: megyei ITP), melyet, mint Előzetes Integrált Területi Programot az 1658/2021. (IX. 24.) Korm. határozatával a Kormány változatlan tartalommal hagyott jóvá. A 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 68. § (5) bekezdése alapján a vármegyei önkormányzat, mint területi szereplő évente kétszer kezdeményezheti az ITP módosítását, melyre eddig két alkalommal került sor, a közgyűlés 63/2022. (V. 27.) és 13/2023. (III.31.) határozatának elfogadásával.

Az ITP jelen módosítását az alábbiak indokolják:

2023. május 15. napon megjelent a Magyar Közlöny 72. lapszámában a Terület- és Településfejlesztési Operatív Program Plusz keretében megvalósuló integrált területi programok elfogadásáról szóló 1196/2023. (V.15.) Korm. határozat és a Terület- és Településfejlesztési Operatív Program Plusz éves fejlesztési keretének megállapításáról szóló 1652/2021. (IX.21.) Korm. határozat módosításáról szóló 1195/2023. (V.15.) Korm. határozat.

2023. jún. 14. napon megrendezésre került a TOP\_Plusz Monitoring Bizottság ülése, ahol megtárgyalásra és elfogadásra kerültek az alábbi felhívások TOP\_Plusz kiválasztási kritériumai:

* TOP\_Plusz-1.3.2- Fenntartható városfejlesztés
* TOP\_Plusz-2.1.1 Önkormányzati épületek energetikai korszerűsítése
* TOP\_Plusz-3.1.3 Helyi humán fejlesztések
* TOP\_Plusz-3.2.1 Fenntartható humán fejlesztések
* TOP\_Plusz-3.3.3 Köznevelési infrastruktúra fejlesztése
* TOP\_Plusz-3.4.1 Fenntartható humán infrastruktúra
* TOP\_Plusz-6.1.2 4 és 5 számjegyű utak fejlesztése
* TOP\_Plusz-6.1.4 Aktív turizmus fejlesztése
* TOP\_Plusz-6.2.1 Fenntartható versenyképes városfejlesztés
* 2023. szept.27. napon a TOP\_Plusz keretén belül 5 db új felhívás került megjelenttetésre:
* TOP\_Plusz-1.3.2-23 – Fenntartható városfejlesztés,
* TOP\_Plusz-3.1.3- 23 – Helyi humán fejlesztések,
* TOP\_Plusz-3.2.1-23- Fenntartható humán fejlesztések,
* TOP\_Plusz-3.3.3-23- Köznevelési infrastruktúra fejlesztése,
* TOP\_Plusz-6.1.4-23- Aktív turizmus fejlesztése.

2023. okt. 6. napon Hajdú-Bihar Vármegye Önkormányzata levélben kereste meg az FVS (Fenntartható Városfejlesztési Stratégia) forrásfelhasználási móddal érintett város (Debrecen) vezetését, hogy 2023. szept.28. napon megrendezésre került a TOP\_Plusz Monitoring Bizottság következő ülése, ahol megtárgyalásra és elfogadásra kerültek a további TOP\_Plusz felhívások kiválasztási kritériumai is. A vármegyei önkormányzata a Monitoring Bizottság ezen ülésén elhangzottak alapján arra kérte az FVS város vezetését, hogy legyenek tekintettel a forrásarányos indikátor értékek vállalására. Továbbá a vármegyei önkormányzat azt is kérte, hogy egyes, a vármegye szempontjából fontos, térségi jelentőségű kerékpárutak a TOP\_Plusz Városfejlesztési Programtervbe (TVP) betervezésre kerüljenek.

2023. okt. 5. napon Hajdú-Bihar Vámegye Önkormányzatát e-mailben arról tájékoztatta a Miniszterelnökség Területfejlesztési Operatív Programok Irányító Hatósága, hogy a 256/2021. (V.18.) Korm. rendelet 68. § alapján, melynek értelmében az Integrált Területi Program módosítását a területi szereplő vagy az Irányító Hatóság is kezdeményezheti, az Irányító Hatóság 2023. végéig kezdeményezni fogja az ITP módosítását, melyet alapvetően az alábbi három indok indukál:

* területi igények átvezetése,
* FVS városok indikátorainak bevezetése,
* a TOP\_Plusz Monitoring Bizottság által elfogadott kiválasztási kritériumok bevezetése.

2023. okt. 19. napon a Miniszterelnökség Területfejlesztési Operatív Programok Irányító Hatósága arról tájékoztatta Hajdú-Bihar Vármegye Önkormányzatát, hogy a 2022. dec.-ben elfogadott TOP Plusz külön indikátorkészletet határoz meg a vármegyék és a fenntartható városfejlesztésbe bevont település(ek) (FVS) számára, forráskeretre vetítve, amely az Európai Bizottság részére az Operatív Program mellékleteként beküldött indikátor számítási módszertanban is rögzítésre került.

Debrecen Megyei Jogú Város Közgyűlése 2023. nov. 10. napon megtárgyalta és elfogadta a Fenntartható Városfejlesztési Stratégiáját, valamint a TOP\_Plusz Városfejlesztési Programtervet.

Hajdú-Bihar Vármegye Önkormányzata 2023. dec. 15. napon a 71/2023 (XII.15) számú közgyűlési határozatával elfogadta Debrecen Megyei Jogú Város Fenntartható Városfejlesztési Stratégiájáról, valamint a TOP\_Plusz Városfejlesztési Programtervéről szóló tájékoztatót.

Végül a Miniszterelnökség Területfejlesztési Operatív Programok Irányító Hatóság 2023. dec.15. napon küldött e-mailben kezdeményezte a 256/2021. (V. 18.) Korm. rendelet 68. §-a alapján az Integrált Területi Program módosítását, melyhez csatolta az aktualizált útmutatót és sablont. Az Irányító Hatóság a módosítást az alábbi indokok alapján kezdeményezte:

1. az előző módosítás óta az IH által engedélyezett területi igények átvezetése,
2. a 2. prioritáson tervezett új kombinált felhívások bevezetése,
3. az FVS városok indikátorvállalásainak rögzítése,
4. a TOP Plusz Monitoring Bizottság által elfogadott kiválasztási kritériumok (TKR) beillesztése.

Az FVS indikátor vállalások a jelen előterjesztés keretében tárgyalt anyagban tehát módosulnak az ITP korábbi verziójához képest.

Debrecen Megye Jogú Város Önkormányzata az IH által küldött útmutatónak megfelelően aktualizált TVP-vel együtt megküldte Hajdú-Bihar Vármegye Önkormányzata részére a módosított indikátor értékeket 2024 első hónapjaiban.

A TOP Plusz Monitoring Bizottság által elfogadott kiválasztási kritériumokat az Irányító Hatóság küldte meg a vármegye részére a jelen ITP módosítás minőségbiztosítási folyamata során.

Az Irányító Hatóság tájékoztatása alapján a 2023. tavaszán forrásarányosan meghatározott indikátor értékek felülvizsgálatára jelen módosítás keretében nincsen lehetőség.

2024. jan. 12. napon Debrecen Megyei Jogú Város jelezte, hogy a TVP-jében elfogadott egyes projektjeit kéri a 6. prioritásról az 1. prioritásra átvezetni. A projektek a következőek:

6.1. Kishegyesi út új csomópont kialakítása a Határ úti Ipari Park új bejáratának megközelíthetősége (870 000 000 Ft),

6.4. Létai út felújítása (1 250 000 000 Ft),

6.5. Keleti belső közlekedési folyosó 1. szakaszának megépítése (5 450 000 000 Ft),

6.6. A Kishegyesi út felújítása 2. ütem (415 000 000 Ft),

6.7. Kishegyesi úti csomópont – fejlesztés (625 000 000 Ft),

6.8. Nyugati Ipari Park belső úthálózat fejlesztése (870 000 000 Ft).

A fentiek alapján összesen 9 480 000 000 Ft átcsoportosítása tervezett a 6. prioritásról (6.2.1.- Fenntartható versenyképes városfejlesztés) sorról az 1. prioritásra (1.3.2. Fenntartható városfejlesztés).

Az Operatív Program Európai Bizottság általi elfogadását követően azonban egyelőre nincsen lehetőség prioritások közötti átcsoportosításra. Ugyanakkor a Területfejlesztési Operatív Programok Irányító Hatósága vizsgálja annak lehetőségét, hogy miként hogyan oldható meg a források átrendezése valamennyi FVS település igényeit figyelembe véve: ennek keretében jelen ITP módosítás során első lépésben lehetőség nyílt 1 420 000 000 Ft átcsoportosítására Debrecen MJV igénye szerint.

Az Irányító Hatóság által biztosított lehetőség alapján Debrecen Megyei Jogú Város Önkormányzata 2024. febr. 27. napján kezdeményezte Hajdú-Bihar Vármegye Önkormányzatánál, hogy az ITP módosítás keretében a 6.2.1. Fenntartható versenyképes városfejlesztés felhívásról 1,420 Mrd Ft a 1.3.2. Fenntartható városfejlesztés felhívásra átcsoportosításra kerüljön.

2024. év elején Hajdú-Bihar Vármegye Önkormányzata kezdeményezte az Irányító Hatóságnál a TOP\_Plusz vármegyei keretösszeg megemelését több tématerület vonatkozásában. Az Irányító Hatóság 2024. 02.11. napon kelt levelében jelezte, hogy a kért módosításokat teljes körűen nem áll módjában jóváhagyni. A TOP\_Plusz-1.1.3-21 (későbbiekben TOP\_Plusz-6.1.3-21) „Helyi és térségi turizmusfejlesztés” felhívás „Erősödő északnyugati kapu térsége” forrásfelhasználási módon 101 813 924 forinttal, a „Helyi természeti és kulturális potenciálra, valamint agrárinnovációra alapozott fejlesztések térsége” forrásfelhasználási módon 94 570 000 forinttal haladja meg a támogatási döntéssel rendelkező projektek nagysága a hatályos ITP alapján a forrásfelhasználási módon rendelkezésre álló forráskeret nagyságát. Ez a Hajdú-Bihar Vármegye Önkormányzata által küldött levélben szereplő ÁFA problémából fakad. Az Irányító Hatóság arról tájékoztatta a területi szereplőt, hogy az érintett projektek finanszírozásához szükséges 196 383 924 Ft többletforrást biztosítja, azonban jelen dokumentumban és annak mellékleteiben az 1086/2022. (II.23.) Korm. határozatban szereplő eredeti vármegyei keretösszeg kerüljön feltüntetésre. A 196 383 924 Ft többletforrást az Irányító Hatóság fogja úgy nyilvántartani, hogy az egyelőre az ITP-ben nem jelenik meg, azonban az adott felhívás adott forrásfelhasználási módon rendelkezésre áll.

1. Az Európai Bizottság által is elfogadott új TKR szempontok alapján egyes TOP\_Plusz felhívások, - melyek kiválasztási kritériumai 2023. jún.14. napon kerültek a Monitoring Bizottság által elfogadásra, - Területspecifikus Értékelési szempontjai kiegészítésre kerültek egy 0. értékelési szemponttal, mely az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. Ezen új szempontok beemelésével elkezdődik az eddig benyújtott TOP\_Plusz támogatási kérelmek újra értékelése.
2. Új felhívások is bekerülnek a TOP\_Plusz-ba, illetve a korábbiak sorszáma módosult: 2.1.3. Önkormányzati épületek energetikai korszerűsítése (kombinált - projektelőkészítés), 2.1.4. Önkormányzati épületek energetikai korszerűsítése (kombinált), 2.1.5 Fenntartható energiahatékonyság (kombinált- projektelőkészítés), 2.1.6 Fenntartható energiahatékonyság (kombinált).

Hajdú-Bihar Vármegyében két település esetében lehetne releváns a kombinált forrásra történő elkülönítés, mivel a vármegye további 80 települése kedvezményezett vagy komplex programmal fejlesztendő járásban található. A debreceni járás nem tartozik a kedvezményezett járások körébe, amely két településből áll Debrecen (FVS) és Hajdúsámson (Északi agglomerációs térség). Hajdúsámson nem tervez további energetikai fejlesztést megvalósítani, Debrecen Megyei Jogú Város Önkormányzata pedig nem napelemes fejlesztéseket kíván megvalósítani, így nem releváns 2.1.3, 2.1.4, 2.1.5 és 2.1.6 kódszámú felhívásokra történő forrás allokáció.

1. A Forrásallokáció módosítása

Ennek keretében részint a Debrecen Megyei Jogú Város által kért, a 6. prioritásról (6.2.1.- Fenntartható versenyképes városfejlesztés felhívás soráról) az 1. prioritásra (1.3.2. Fenntartható városfejlesztés) történő átcsoportosítás kerül átvezetésre. Másrészt a korábban már megpályázott egyes felhívások esetében, a különböző földrajzi célterületekbe tartozó települések által megpályázott összeg eltért az ITP-ben a célterületekre tervezett mértékektől (hol kevesebb, hol több volt az igény), így éltünk a felhívásokon belül a forrásfelhasználási módok, célterületek közötti átcsoportosítás lehetőségével.

1. A Forrásallokációs táblázatban a kiemelt kedvezményezettek között található Hajdú-Bihar Vármegye Önkormányzata. A szervezethez lett tervezve a TOP\_Plusz-3.1.3 – Helyi humán fejlesztések című felhívás jelenleg rendelkezésre álló keretösszege.
2. Az ITP módosításhoz új indikátor táblázat került megküldésre a Közigazgatási és Területfejlesztési Minisztérium részéről az FVS-el érintett település részére, melyet a Miniszterelnökség a tervezett támogatási kérelmek alapján határozott meg.
3. Továbbá aktualizálásra került a felhívások ütemezését tartalmazó táblázat is.
4. A fentiek alapján az Előzetes ITP szövege aktualizálásra, kiegészítésre került.

**A forrásallokáció változását a következő oldalakon található táblázatok szemléltetik.**

Hajdú-Bihar vármegye TOP\_Plusz forrás allokációja az intézkedések és felhívások közötti átcsoportosításokkal, illetve az új felhívások tervezésével az alábbiak szerint alakult:

|  |  |  |  |
| --- | --- | --- | --- |
| ***Felhívás megnevezése:*** | ***A módosított, végleges ITP (3.0 verzió) szerinti összeg (Ft):*** | ***A módosított ITP (4.0 verzió) szerinti összeg (Ft):*** | ***Átcsoportosítás jellege*** |
| *1.1.1 Klímatudatosság, éghajlatváltozáshoz való alkalmazkodás* | *100 000 000* | *100 000 000* | *Nem releváns, nem történik átcsoportosítás.* |
| ***1.2.1. Élhető települések*** | *20 981 331 364* | *20 981 331 364* | *Nem releváns, nem történik átcsoportosítás.* |
| Ebből Zöld infrastruktúra fejlesztése | *2 885 127 162* | *2 885 127 162* |
| Csapadékvíz | *4 898 963 005* | *4 898 963 005* |
| Kerékpárút |  *3 764 709 176* |  *3 764 709 176* |
| *1.2.2. Szociális célú városrehabilitáció (ERFA)* | *488 000 000* | *488 000 000* | *Felhíváson belüli földrajzi célterületek közötti átcsoportosítás Sárréti térségről 26 362 205 Ft átcsoportosítása a Bihari térségre.*  |
| *1.2.3. Belterületi utak fejlesztése* | *12 163 148 024* | *12 163 148 024* | *Nem releváns, nem történik átcsoportosítás.* |
| *1.2.4. A Szegregált városi területekről integrált területekre költözés támogatása* | *0* | *0* | *Nem releváns, nem történik átcsoportosítás.* |
| 1.3.1.Fenntartható városfejlesztési stratégiák támogatása  | *105 000 000* | *105 000 000* | *Nem releváns, nem történik átcsoportosítás.* |
| 1.3.2.Fenntartható városfejlesztés | *13 015 752 870* | *14 435 752 870* | *Felhívások közötti átcsoportosítás: a 6.2.1 Fenntartható versenyképes városfejlesztés felhívásról 1 420 000 000 Ft átcsoportosítása a 1.3.2 Fenntartható városfejlesztés felhívásra.* |
| *2.1.1. Önkormányzati épületek energetikai korszerűsítése* | *9 468 856 501* | *9 468 856 501* | *Felhíváson belüli földrajzi célterületek közötti átcsoportosítás a Déli agglomerációs térségről 50 856 501 Ft átcsoportosítása a Helyi természeti és kulturális potenciálra, valamint agrárinnovációra alapozott fejlesztések térségre.* |
| *2.1.2. Fenntartható energiahatékonyság* | *4 272 511 597* | *4 272 511 597* | *Nem releváns, nem történik átcsoportosítás.* |
| *2.1.3 Önkormányzati épületek energetikai korszerűsítése (kombinált- projektelőkészítés)* | *0* | *0* | *Nem releváns, nem történik átcsoportosítás.* |
| *2.1.4 Önkormányzati épületek energetikai korszerűsítése (kombinált)* | *0* | *0* | *Nem releváns, nem történik átcsoportosítás.* |
| *2.1.5 Fenntartható energiahatékonyság (kombinált- projektelőkészítés)* | *0* | *0* | *Nem releváns, nem történik átcsoportosítás.* |
| *2.1.6 Fenntartható energiahatékonyság (kombinált)* | *0* | *0* | *Nem releváns, nem történik átcsoportosítás.* |
| *3.1.1 Megyei foglalkoztatási- gazdaságfejlesztési együttműködések* | *5 546 000 000* | *5 546 000 000* | *Nem releváns, nem történik átcsoportosítás.* |
| *3.1.2 Szociális célú városrehabilitáció (ESZA +)* | *237 000 000* | *237 000 000* | *Nem releváns, nem történik átcsoportosítás.* |
| *3.1.3 Helyi humán fejlesztések* | *3 692 000 000* | *3 692 000 000* | *Felhíváson belüli átcsoportosítás (Északi agglomerációs térség, Déli agglomerációs térség, Erősödő északnyugati kapu térsége, Helyi természeti és kulturális potenciálra, valamint agrárinnovációra alapozott fejlesztések térsége, Keleti agglomerációs térség, Bihari térség, Sárréti térség Fm-ről kiemelt eljárásrendre 713 640 000 Ft).* |
| *3.2.1. Fenntartható humán fejlesztések* | *5 925 000 000* | *5 925 000 000* | *Nem releváns, nem történik átcsoportosítás.* |
| ***3.3.1. Gyermeknevelést támogató humán infrastruktúra fejlesztése*** | *3 225 072 000* | *3 225 072 000* | *Felhíváson belüli átcsoportosítás (Sárréti térségre az Erősödő északnyugati kaputérségről 35 000 000 Ft).* |
| Bölcsőde fejlesztés | *527 088 917* | *562 088 917* |
| Óvodai fejlesztés | *2 697 983 083* | *2 662 983 083* |
| ***3.3.2.Helyi egészségügyi és szociális infrastruktúra fejlesztése*** | *1 804 001 249* | *1 804 001 249* | *Felhíváson belüli átcsoportosítás (egészségügyi alap- és szakrendelés és a Szociális alapszolgáltatás között 23 675 216 Ft költség átcsoportosítása).* |
| Egészségügyi alap- és szakrendelés | *887 823 370* | *864 148 154* |
| Szociális alapszolgáltatás | *916 177 879* | *939 853 095* |
| *3.3.3.Köznevelési infrastruktúra* | *3 444 409 077* | *3 444 409 077* | *Nem releváns, nem történik átcsoportosítás.* |
| *6.1.1.Helyi gazdaságfejlesztés* | *4 703 385 292* | *4 703 385 292* | *Nem releváns, nem történik átcsoportosítás.* |
| *6.1.2. 4 és 5 számjegyű utak fejlesztése* | *10 244 885 596* | *10 244 885 596* | *Nem releváns, nem történik átcsoportosítás.* |
| *6.1.3.Helyi és térségi turizmusfejlesztés* | *3 538 495 496* | *3 538 495 496* | *Felhíváson belüli földrajzi célterületek közötti átcsoportosítás és többletigénylés (Déli agglomerációs térséghez a Bihari térségről 76 862 854 Ft, a Keleti agglomerációs térségről 81 326 000 Ft, összességében 158 188 854 Ft átcsoportosítása.* |
| *6.1.4. Aktív turizmus fejlesztése* | *4 322 263 804* | *4 322 263 804* | *Nem releváns, nem történik átcsoportosítás.* |
| *6.2.1. Fenntartható versenyképes városfejlesztés* | *11 300 000 000* | *9 880 000 000* | *Felhívások közötti átcsoportosítás: a 6.2.1 Fenntartható versenyképes városfejlesztés felhívásról 1 420 000 000 Ft átcsoportosítása a 1.3.2 Fenntartható városfejlesztés felhívásra.* |

A TOP\_Plusz ITP forrásallokációja a jelenlegi módosítással a következőképpen alakul:

|  |  |  |  |  |  |
| --- | --- | --- | --- | --- | --- |
| **Prioritás** | **Prioritás keretösszege (Ft)** | **Intézkedés** | **Intézkedés forráskerete (Ft)** | **Felhívás** | **Felhívás/ Tématerület forráskerete (Ft)** |
| **1. PRIORITÁS: ÉLHETŐ VÁRMEGYE**  | **48 273 232 258** | **1.1 Klímatudatosság, éghajlatváltozáshoz való alkalmazkodás** | **100 000 000** | **1.1.1 Klímatudatosság, éghajlatváltozáshoz való alkalmazkodás** | **100 000 000** |
| **1.1 összesen** | **100 000 000**  |
| **1.2 Településfejlesztés, települési szolgáltatások** | **33 632 479 388** | **1.2.1 Élhető települések** | **20 981 331 364**  |
| Ebből: Zöld infrastruktúra fejlesztése | 2 885 127 162  |
| Csapadékvíz | 4 898 963 005 |
| Kerékpárút | 3 764 709 176 |
| **1.2.2 Szociális célú városrehabilitáció (ERFA)** | **488 000 000** |
| **1.2.3 Belterületi utak fejlesztése** | **12 163 148 024** |
| **1.2.4 Szegregált városi területekről integrált területekre költözés támogatása (PILOT)** | **-** |
| **1.2 összesen:** | **33 632 479 388** |
| **1.3 Fenntartható városfejlesztés** | **14 540 752 870** | **1.3.1 Fenntartható városfejlesztési stratégiák támogatása** | 105 000 000 |
| **1.3.2 Fenntartható városfejlesztés**  | 14 435 752 870  |
| **1.3 összesen** | **14 540 752 870** |
| **2. PRIORITÁS: KLÍMABARÁT VÁRMEGYE** | **13 741 368 098** | **2.1 Klímabarát vármegye** | **13 741 368 098** | **2.1.1 Önkormányzati épületek energetikai korszerűsítése** | **9 468 856 501** |
| **2.1.2 Fenntartható energiahatékonyság** | 4 272 511 597 |
| **2.1.3 Önkormányzati épületek energetikai korszerűsítése (kombinált – projektelőkészítés)** | **-** |
| **2.1.4. Önkormányzati épületek energetikai korszerűsítése (kombinált)** | **-** |
| **2.1.5 Fenntartható energiahatékonyság (kombinált – projektelőkészítés)** | **-** |
| **2.1.6 Fenntartható energiahatékonyság (kombinált)** | - |
| **2.1 összesen** | **13 741 368 098** |
| **3. PRIORITÁS: GONDOSKODÓ VÁRMEGYE** | **32 618 369 456** | **3.1 Vármegyei és térségi fejlesztések (ESZA+ elemei)** | **9 475 000 000**  | **3.1.1 Megyei foglalkoztatási-gazdaságfejlesztési együttműködések** | 5 546 000 000 |
| **3.1.2 Szociális célú városrehabilitáció (ESZA+)** | 237 000 000 |
| **3.1.3 Helyi humán fejlesztések** | 3 692 000 000 |
| **3.1 összesen** | **9 475 000 000** |
| **3. 2 Fenntartható városfejlesztés (ESZA+ elemei)** | **5 925 000 000** | **3.2.1 Fenntartható humán fejlesztések** | 5 925 000 000 |
| **3.2 összesen** | **5 925 000 000** |
| **3.3 Helyi és térségi közszolgáltatások (ERFA)** | **8 473 482 326** | **3.3.1 Gyermeknevelést támogató humán infrastruktúra fejlesztése** | **3 225 072 000** |
| Bölcsődei fejlesztés | 562 088 917 |
| Óvodai fejlesztés | 2 662 983 083 |
| **3.3.2 Helyi egészségügyi és szociális infrastruktúra fejlesztése** | **1 804 001 249** |
| Egészégügyi alap-és szakrendelés | 864 148 154 |
| Szociális alapszolgáltatás | 939 853 095 |
| **3.3.3 Köznevelési infrastruktúra fejlesztése** | **3 444 409 077** |
| **3.3 összesen:** | **8 473 482 326** |
| **3.4 Fenntartható humán infrastruktúra (ERFA)** | **8 744 887 130** | **3.4.1 Fenntartható humán infrastruktúra** | **8 744 887 130** |
| **3.4 összesen** | **8 744 887 130** |
| **6. PRIORITÁS: VERSENYKÉPES VÁRMEGYE** | **32 689 030 188** | **6.1 Helyi gazdaságfejlesztés** | **22 809 030 188**  | **6.1.1 Helyi gazdaságfejlesztés** | 4 703 385 292 |
| **6.1.2 4 és 5 számjegyű utak fejlesztése** | 10 244 885 596  |
| **6.1.3 Helyi és térségi turizmusfejlesztés** | 3 538 495 496 |
| **6.1.4 Aktív turizmus fejlesztése** | 4 322 263 804 |
| **6.1 összesen** | **22 809 030 188** |
| **6.2 Fenntartható versenyképes városfejlesztés** | **9 880 000 000** | **6.2.1 Fenntartható versenyképes városfejlesztés** | 9 880 000 000 |
| **6.2 összesen** | **9 880 000 000** |

A fentiek szerint átdolgozott ITP-vel kapcsolatban az Irányító Hatóság a minőségbiztosítás folyamatát elvégezte. Az Irányító Hatóság 2024. április 10. napi visszajelzése alapján a dokumentumot megfelelőnek minősítette.

Az Irányító Hatóságtól kapott tájékoztatás szerint április végén/május elején tervezett a módosított vármegyei ITP-k Kormány általi elfogadási folyamatának elindítása, ezért a módosított ITP mielőbbi elfogadása indokolt.

Mindezek alapján, kérem a közgyűlést Hajdú-Bihar Vármegye Integrált Területi Programja módosításának határozati javaslat szerinti elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 68.§ (5) pontjában biztosított jogkörében eljárva, figyelemmel a 2/2021. (VII. 9.), a 63/2022. (V. 27.), valamint a 13/2023. (III.31) határozataiban foglaltakra

1./ elfogadja Hajdú-Bihar Vármegye Integrált Területi Programja 2021-2027 (ITP) módosított szöveges változatát az 1. melléklet, az ITP-hez kapcsolódó táblázatokat a 2. melléklet, valamint az ITP mellékletét képező TKR szempontrendszereket a 3. melléklet szerint.

2./ A közgyűlés felkéri elnökét, hogy gondoskodjon az 1./ pont szerinti döntésnek a Közigazgatási és Területfejlesztési Minisztérium Területfejlesztési Programok Végrehajtásáért Felelős Helyettes Államtitkársága, illetve az Irányító Hatóság részére történő megküldéséről.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** azonnal

Debrecen, 2024. április 25.

 **Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző